钦定古今图书集成/理学汇编/学行典/第242卷 > 陈范〈子舆〉
## 钦定古今图书集成/理学汇编/学行典/第242卷 > 陈范〈子舆〉

按《苏州府志》：“陈范，字公式，吴县人。掌乡赋，不习武断，
事集而民不扰。成化壬寅，大祲，出谷赈穷，所活甚众。
当大雪，行道上，见旁舍一童子病卧，气垂绝，掖归调
治，给衣粮遣之。岁必施棺。尝为故人葬三丧，凡姻族
乡党每加厚恤焉。子舆，字朝庸，以子霖贵受封。舆承
父志，亦尝饲饥。忤刘瑾逮讯，范坦然不惊曰：‘子为忠
直臣，吾何忧哉’？”两世并享上寿。